સૂત્રો પાસેથી મળતી માહિતી મુજબ બરોડા એક્સપ્રેસ વે ઉપર આણંદના સારસા પાસેથી ખાતર ભરેલી એક ટ્રક પસાર થઇ રહી હતી. દરમિયાન ડ્રાઇવર ટ્રક પરથી કાબૂ ગુમાવતાં ટ્રક ડિવાઇડરને અથડાઇ હતી અને ટ્રક પલટી ગઇ હતી. ટ્રક પલટી જતાં ટ્રકમાં શોર્ટ સર્કિટ થતાં એકાએક આગ લાગી હતી. આગ લાગતાં જ ડ્રાઇવર અને ક્લિનરે આ અંગે ફાયર બિગ્રેડને જાણ કરી હતી. ફાયર બિગ્રેડની ટીમ તાત્કાલિક ઘટના સ્થળે દોડી ગઇ હતી અને આગને કાબૂમાં લીધી હતી.